แบงก์โน้ตส์
สายลับ
8 ก.ย. 2554

สายลับ
โดย..ทีมข่าวการเงิน
บริหารยุคใหม่ ไม่ว่าในแวดวงการเงินหรือ การเมือง ล้วนแล้วแต่เสพติด เฟซบุ๊กเข้าอย่างจั๋งเสียแล้ว
แทบทุกคนต่างใช้เป็นช่องทางสื่อสาร ชี้แจงการทำงาน




 
ขุนคลัง คนปัจจุบัน ธีระชัยภูวนาถนรานุบาล แห่งรัฐบาลปูแดงก็ยังโพสต์นโยบายต่างๆ ผ่านเฟซบุ๊กแทนที่ชี้แจงกะสื่อมวลชนแบบตัวต่อตัว ตาต่อตามาประสบ
คุณธีเธอติดหนัก โพสต์ไม่เว้นแม้วันหยุดราชการ แต่ใครจะเมนท์ไม่ง่ายนะเอา ไม่โดนใจคุณธีขอลบนะจ๊ะ
หลายคนในย่านบางขุนพรหมอดห่วง “เฮียประ” ประสารไตรรัตน์วรกุล” ผู้ว่าแบงก์ชาติไม่ได้ เพราะเฮียคอนเซอร์เวทีฟสุดๆ
หลายคนเสนอไปว่า ผู้ว่าแบงก์ชาติควรมีเฟซบุ๊กเป็นของตัวเองบ้างก็ดีนะ จะได้อินเทรนด์ 
ประสาร ใคร่ครวญเรื่องนี้ ก่อนจะ ตอบพร้อมอมยิ้มอันกรุ้มกริ่มประสาคนอารมณ์ดีว่า “เอาไว้จะรับไว้พิจารณานะค้าบ” 
แต่ใครจะรู้ แม้ว่า “ประสาร” ไม่มีเฟซบุ๊กส่วนตัว แต่รู้ข้อมูลไม่น้อยหน้าใคร ที่ขุนคลังที่โพสต์สอนงาน สั่งการบ้าน ธปท. ผ่านเฟซบุ๊ก นะเฮียรู้นะ
“ประสาร” ตอบได้ทุกเม็ดที่ขุนคลังได้โพสต์ไว้ 
เอ๊ะรึว่า เฮียประ จะปลอมตัวเป็นแฟนคลับของ “ธีระชัย” เพื่อสอดแนมความเคลื่อนไหว...